પંચકુલા: હરિયાણા પોલીસની સ્પેશિયલ તપાસ ટીમના અધિકારીઓએ જણાવ્યું હતું કે જેલમાં બંધ ડેરા સચ્ચા સૌદા પ્રમુખ ગુરમીત રામ રહીમની નિકટ મનાતી અને તેમની કહેવાતી પુત્રી હનીપ્રીતના છ દિવસના પોલીસ રિમાન્ડ સોમવારે સમાપ્ત થઈ ગયા છે. આજે હનીપ્રીતને ફરી વાર પંચકુલા કોર્ટમાં રજૂ કરાશે અને એવી શક્યતા છે કે પોલીસ હજુ હનીપ્રીતના ૧૦ દિવસના વધુ રિમાન્ડની માગણી કરશે. છ દિવસના પોલીસ રિમાન્ડ દરમિયાન પોલીસે સઘન પૂછપરછ કરવા છતાં હજુ હનીપ્રીતે કંઈ જાહેર કર્યું નથી અને તમામ કો‌િશશો છતાં હનીપ્રીત પાસે કંઈ ઓકાવવામાં પોલીસને સફળતા મળી નથી. આથી વધુ પૂછપરછ માટે પોલીસ હનીપ્રીતના વધુ રિમાન્ડની માગણી કરાશે.